ΟΜΑΔΙΚΟ ΠΡΩΤΑΘΛΗΜΑ Α΄ ΤΟΠΙΚΗΣ ΑΤΤΙΚΗΣ 2023

1. ΠΡΟΚΗΡΥΞΗ ΑΓΩΝΩΝ

Η Επιτροπή για την διεκπεραίωση του αγωνιστικού προγράμματος Αττικής προκηρύσσει το Ομαδικό Πρωτάθλημα της Α΄ Τοπικής κατηγορίας Αττικής 2023. Για το πρωτάθλημα ισχύουν η Γενική Προκήρυξη Ομαδικών Πρωταθλημάτων 2023 και η παρούσα (συμπληρωματικά).

1. ΠΡΟΓΡΑΜΜΑ ΑΓΩΝΩΝ

Οι αγώνες θα διεξάγονται στις έδρες των σωματείων. Ημέρες και ώρες των αγώνων ορίζονται:

1ος γύρος, Κυριακή 12 / 2 / 2023, ώρα 10:30

2ος γύρος, Κυριακή 19 / 2 / 2023, ώρα 10:30

3ος γύρος, Κυριακή 5 / 3 / 2023, ώρα 10:30

4ος γύρος, Κυριακή 12 / 3 / 2023 , ώρα 10:30

5ος γύρος, Κυριακή 19 / 3 / 2023, ώρα 10:30

6ος γύρος, Κυριακή 2 / 4 / 2023, ώρα 10:30

7ος γύρος, Κυριακή 9 / 4 / 2023, ώρα 10:30

Ο 8ος και ο 9ος γύρος θα ορισθούν στην συμπληρωματική προκήρυξη.

Η Επιτροπή για την διεκπεραίωση του αγωνιστικού προγράμματος Αττικής διατηρεί το δικαίωμα μεταβολής του προγράμματος.

1. ΔΙΚΑΙΩΜΑ ΣΥΜΜΕΤΟΧΗΣ
   1. Δικαίωμα συμμετοχής, έχουν τα σωματεία, όπου θα ορισθούν σε συμπληρωματική προκήρυξη.
   2. Οι ομάδες πρέπει να επιβεβαιώσουν τη συμμετοχή τους μέχρι την Παρασκευή 3/2/2023.
   3. Οι δηλώσεις συμμετοχής θα πρέπει να κατατεθούν στη φόρμα Δήλωσης συμμετοχής [http://essnachess.gr/dilwseis-](http://essnachess.gr/dilwseis-symmetoxis) [symmetoxis](http://essnachess.gr/dilwseis-symmetoxis) στην ιστοσελίδα της Ε.Σ.Σ.Ν.Α. μέχρι το την Παρασκευή 3/2/2023.
   4. Αν κάποιο σωματείο δε δηλώσει συμμετοχή στην κατηγορία που δικαιούται να αγωνιστεί η κενή θέση δεν αναπληρώνεται.
2. ΑΡΧΙΚΗ ΚΑΤΑΤΑΞΗ- ΣΥΣΤΗΜΑ ΑΓΩΝΩΝ– ΠΡΟΚΡΙΣΕΙΣ – ΥΠΟΒΙΒΑΣΜΟΙ - ΕΠΑΘΛΑ

Το πρωτάθλημα θα διεξαχθεί με ελβετικό σύστημα 9 γύρων. Οι ομάδες που υποβιβάστηκαν στην κατηγορία κατατάσσονται στις πρώτες θέσεις και αυτές που ανέβηκαν στις τελευταίες. Οι ομάδες της Α’ Τοπικής 2022 σύμφωνα με την κατάταξή τους σε αυτό (αγώνες κατάταξης, και εν συνεχεία στη φάση των πουλ (θέση, πόντοι ανά αγώνα, κλήρωση.).

* 1. Στην 1η, 2η και 3η ομάδα, θ’ απονεμηθούν Κύπελλα.
  2. Οι δυο πρώτες ομάδες (1η, 2η) της τελικής κατάταξης προκρίνονται στην Γ ’ Εθνικής 2024. Αν συμμετέχουν 16 ομάδες τότε θα υποβιβαστούν στην Β΄ Τοπική κατηγορία 2024 οι 4 τελευταίες της τελικής κατάταξης (13η,14η,15η,16η). Αν συμμετέχουν 15 ομάδες τότε θα υποβιβαστούν στην Β΄ Τοπική κατηγορία 2024 οι 3 τελευταίες της τελικής κατάταξης (13η,14η,15η). Αν συμμετέχουν 14 ομάδες τότε θα υποβιβαστούν στην Β΄ Τοπική κατηγορία 2024 οι 2 τελευταίες της τελικής κατάταξης (13η,14η). Αν συμμετέχουν 13 ομάδες ή λιγότερες τότε θα υποβιβάζεται στην Β΄ Τοπική κατηγορία 2024 η τελευταία ομάδα της τελικής κατάταξης (13η).

1. ΧΡΟΝΟΣ ΣΚΕΨΗΣ

Ο χρόνος σκέψης ορίζεται σε 90 λεπτά για τις 40 πρώτες κινήσεις και στη συνέχεια 30 λεπτά για την υπόλοιπη παρτίδα, με προσθήκη 30΄΄ για κάθε κίνηση από την πρώτη κίνηση.

Ο σκακιστής που θα υπερβεί τον παραπάνω χρόνο σκέψης θα χάνει τη παρτίδα. Η καταγραφή των κινήσεων είναι υποχρεωτική σε όλη τη διάρκεια της παρτίδας.

1. ΣΥΝΘΕΣΕΙΣ ΤΩΝ ΟΜΑΔΩΝ

Οι ομάδες θα είναι 8μελείς, αναλυτικά κατά ενότητες:

1η – 5η σκακιέρα, ανεξάρτητα από φύλο και ηλικία (ενότητα Α’), 6η σκακιέρα, γυναίκα ανεξάρτητα από ηλικία,

7η σκακιέρα, νέος ή νέα κάτω των 18 ετών – γεννημένος/η την 1/1/2005 και μετά 8η σκακιέρα, νέος ή νέα κάτω των 16 ετών – γεννημένος/η την 1/1/2007 και μετά

Οι σκακιστές και σκακίστριες της Α’ ενότητας δηλώνονται με την εξής σειρά κριτηρίων:

α. Βαθμός αξιολόγησης (ΕΛΟ) από τον τρέχοντα εθνικό πίνακα αξιολόγησης (προηγείται ο μεγαλύτερος). Οι κοινοτικοί σκακιστές κατατάσσονται κατ’ εξαίρεση με βάση το διεθνές τους ΕΛΟ Φεβρουαρίου 2022.

β. Εθνικός Τίτλος (κατά σειρά ΕΜ ΕΣΟ , ΟΜ ΕΣΟ , ΥΜ και μόνο για τους τίτλους αυτούς). γ. Αριθμός Μητρώου ΕΣΟ ( προηγείται ο μικρότερος).

Τα σωματεία έχουν το δικαίωμα να χρησιμοποιήσουν ένα κοινοτικό σκακιστή ή σκακίστρια η δήλωση του/της οποίου/ας πρέπει να γίνει στην ΕΣΣΝΑ μέχρι την Πέμπτη πριν την αγωνιστική..

1. ΔΙΑΙΤΗΣΙΑ

Σε κάθε συνάντηση ορίζεται διαιτητής που συμπεριλαμβάνεται στον Πίνακα ενεργών διαιτητών της Ε.Σ.Ο.

Το εντός έδρας σωματείο έχει την υποχρέωση να ενημερώνει την ΠΔΕ-ΕΣΣΝΑ (e-mail: tedessna@yahoo.gr) τουλάχιστον τρεις (3) ημέρες πριν τον κάθε αγώνα (Πέμπτη) για τον διαιτητή που προτείνει να διευθύνει τον αγώνα αποστέλλοντας και πλήρη στοιχεία επικοινωνίας (Τηλέφωνο , e-mail) ώστε να επιβεβαιωθεί η διαθεσιμότητά του. Ομοίως ισχύει σε περίπτωση που το σωματείο αναζητά διαιτητή.

Σε αντίθετη περίπτωση η ΠΔΕ-ΕΣΣΝΑ θα ορίζει τον διαιτητή του αγώνα, την αμοιβή του οποίου υποχρεούται να καλύψει το εντός έδρας σωματείο.

1. ΔΙΕΥΘΥΝΤΗΣ ΑΓΩΝΩΝ / ΕΠΙΚΕΦΑΛΗΣ ΔΙΑΙΤΗΤΗΣ

Διευθυντής αγώνων θα ορισθεί από την Επιτροπή για την διεκπεραίωση του αγωνιστικού προγράμματος Αττικής

Επικεφαλής διαιτητής θα ορισθεί από την ΠΔΕ ΕΣΣΝΑ

1. ΚΑΝΟΝΙΣΜΟΙ

Ο αγώνες διεξάγονται σύμφωνα με τους όρους της παρούσας προκήρυξης και της Γενικής Προκήρυξης των Ομαδικών Πρωταθλημάτων.

Για κάθε ζήτημα που δεν προβλέπεται από την γενική προκήρυξη των αγώνων και αυτή την προκήρυξη ισχύει ο κανονισμός ομαδικών πρωταθλημάτων της ΕΣΟ και οι οδηγίες της ΚΕΔ.